Minangka conto ya iku 1970 disimbulaké ing angka romawi MCMLXX. Simbul M nggambaraké angka 1000. Simbul CM nggambaraké 900, bab iki amarga anané paugeran jroning panulisan angka romawi, sing ora ngidinaké pengulangan sawijining simbul luwih saka kaping telu. Dadi yèn 900 ditulis nganggo simbul DCCCC mula panulisan kasebut salah. Simbul C ing sisih kiwa utawa sadurungé M minangka angka pangurang saka angka samburiné, dadi CM = 1000-100 = 900. Simbul sabanjuré ya iku LXX sing nglambangaké angka 70.